b'\n_START_ARTICLE_\nJo\xc5\xbeef Klekl (duhovnik)\n_START_SECTION_\n\xc5\xbdivljenje\n_START_PARAGRAPH_\nDru\xc5\xbeina Klekl je nem\xc5\xa1kega rodu._NEWLINE__NEWLINE_Njegov o\xc4\x8de je bil Andra\xc5\xa1 Klekl, mati je bila Ana L\xc3\xbclik. Andra\xc5\xa1 je bil brat \xc5\xa0tevana Klekla, ki je bil o\xc4\x8de Jo\xc5\xbeefa Klekla Starej\xc5\xa1ega._NEWLINE_Sveto ma\xc5\xa1ni\xc5\xa1ko posve\xc4\x8denje je prejel 27. junija 1902. Kaplanoval je pri Svetem Juriju (1902-1906), v Rohunacu na Gradi\xc5\xa1\xc4\x8danskem (1906-1907), v Turni\xc5\xa1\xc4\x8du (1907-1910) in v Murski Soboti (1910-1911). Od leta 1911 je \xc5\xbeupnikoval v Dolencih._NEWLINE_V letih 1906-1919 je bil urednik Kalendarja najszvetlejsa Szrca Jezusovoga, od leta 1918 do leta 1919 je pri Novinah nadome\xc5\xa1\xc4\x8dal obolelega urednika, svojega bratranca Jo\xc5\xbeefa Klekla Starej\xc5\xa1ega. Objavljal je prispevke nabo\xc5\xbene, zgodovinske in gospodarske vsebine, nekrologe, leposlovne \xc4\x8drtice, narodopisno gradivo ipd._NEWLINE_Leta 2011 so mu doprsni kip postavili pri cerkvi.'